Tantsufilm

Tantsufilm (inglise keeles dance film või screendance) on film, milles edastatakse filmi keskset temaatikat peamiselt tantsu, liikumise või ka näitlemise kaudu. Sarnaselt teiste filmiliikidega võib tantsufilm olla nii narratiivne, seisundiline kui ka muude eksperimentaalsete väljendusviiside teenistuses. 

Tantsufilmi jaoks on koreograafia, tants või improvisatoorne liikumine kohandatud või loodud kaamerale. Tantsu dokumentatsiooni, juhul kui see on jäädvustatud fikseeritud perspektiividest, ei saa nimetada tantsufilmiks, küll aga võib tantsu dokumentatsiooni tantsufilmiks nimetamist kaaluda siis, kui operaatoritöö ja montaaž on loomingulised vahendid, näiteks improvisatoorne operaatoritöö, kunstiline montaaž jne. Seega saab teost tantsufilmina käsitleda lähtudes tulemist, mitte protsessikirjeldusest, st tants võib küll olla kaasatud, kuid tulemuseks ei pruugi olla tantsufilm.Rosenberg, D. 2021. Screendance. https://sites.middlebury.edu/movandmedia/screendance-2/ (09.11.2021)

Tantsufilme näidatakse kinodes ja jagatakse sotsiaalmeediakanalites ning korraldatakse tantsufilmide festivale. Välismaal korraldatakse tantsufilmide festivale palju - nimekiri.

(Eestis toimuvate filmifestivalide kohta vt Tantsufilm Eestis.)

 Ajalugu 
Teadaolevalt jäädvustas tantsu kaameraga esimesena 1894. aastal Thomas A. Edison. Ta filmis õues maalilisel taustal tantsijat Ruth St. Denisi tantsimas seelikutantsu (inglise keeles skirt dance). Esimene tantsufilmiks liigitatav (ja mitte ainult dokumenteeriv) film, mida näidati ka publikule, esilinastus 1895. aastal Peterburis Maria teatris; see oli Marius Petipa ja Lev Ivanovi „Luikede järv”.Cosper, A. (2019). How did dance end up in films and movies? https://web.archive.org/web/20211110193610/https://artship.co/en/blog/how-did-dance-end-up-in-films-movies/ (01.11.2021)

 Autoreid 
Lloyd Newsoni 1986. aastal loodud DV8 Physical Theatre on Suurbritannia füüsilise teatri trupp, mis on oma lavastustest loonud mitmeid filmiversioone. Sealhulgas nt „Enter Archilles” (1995–1998) ja „The Cost of Living” (2004). DV8 Physical Theatre. History. https://web.archive.org/web/20220120153912/https://www.dv8.co.uk/about-dv8/dv8-history (09.11.2021)

Austraalia The Physical TV Company on ettevõte, mille eestvedajad on Richard James Allen ja Karen Pearlman. Ettevõttes luuakse palju tantsufilme, millest mitmed on saanud ka rahvusvahelise tunnustuse, näiteks „Monk Reloaded", „Thursday's Fictions", „Woman with an Editing Bench". Physical TV. Directors of The Physical TV Company. http://physicaltv.com.au/about-3/ (09.11.2021) 

Suurbritannia koreograaf Liz Aggiss on loonud tantsufilme, sealhulgas „Motion Controli” (2002), mis on võitnud mitu auhinda. University of Brighton. Motion Control. https://web.archive.org/web/20220416001721/http://arts.brighton.ac.uk/alumni-arts/liz-aggiss/motion-control (09.11.2021)

 Veel tantsufilmide autoreid 

 Tanin Torabi
 Bat-Sheva Guez
 Holly ja Duncan Wilder / Wilder Project
 Kayla Farrish
 Juel D. Lane
 The Motion Dance Collective
 Katherine Helen Fisher ja Shimmy Boyle / Safety Third Productions
 Sarah Friedland
 Laura Rodriguez Hagan, C. 2021. 9 Screendance Artists You Should Know About. https://www.dancemagazine.com/dance-filmmakers-2654443029.html (09.11.2021) 

 Tantsufilm Eestis 
Eesti esimene plaadile salvestatud heliga film on 1930. aastal valminud Boris Jaanikoski „Kuldämblik”. Žanri poolest on film muusikal ja tantsufilm, seega võib seda pidada ka Eesti esimeseks tantsufilmiks. Eesti Filmi Andmebaas. Kuldämblik (1930). https://www.efis.ee/et/filmiliigid/film/id/186 (01.11.2021) 

Lühifilm "The Cap and Bells" (2016) on Eesti (lühi)tantsufilm, mis põhineb Nobeli laureaadi ja iiri luuletaja William Butler Yeatsi samanimelisel poeemil. Tegemist on muusikalise tantsufilmiga, mille esmaesitusel filmi muusika esitaja Avarus Ensemble kandis teose ette elavas esituses. Filmi režissöör on Carlos E. Lesmes ja koreograaf Marie Pullerits.Hooandja. "The Cap and Bells" (lühi)tantsufilm. https://www.hooandja.ee/projekt/cap-and-bells-luhitantsufilm#tab-1-tab (09.11.2021).

Eesti ja Islandi koostöös valminud “Teine /Another” (2015) on tantsufilm, mille peaosades on Mait Malmsten, Ruslan Stepanov ja Helena Jonsdottir. Filmi režissöör on Rene Vilbre ning koreograafid Teet Kask ja Helena Jonsdottir. Talheim, T. 2005. Tartu vangla müüride vahel vändatud tantsufilmis ei räägita mitte ühtegi sõna. https://elu.ohtuleht.ee/185313/tartu-vangla-muuride-vahel-vandatud-tantsufilmis-ei-raagita-mitte-uhtegi-sona (09.11.2021).

Eesti Tantsuagentuur (ETA) pakub võimalust osaleda 15–26-aastastel noortel üheaastastel tantsufilmikursusel.Eesti Tantsuagentuur. Tantsufilm. https://tantsuagentuur.ee/tantsukool/tantsufilmd/ (09.11.2021)

Tantsufilmide festivalidest toimub Eestis TAFF ehk Tantsufilmide Festival, mida korraldab Tartu Tantsuakadeemia, ning aeg-ajalt näidatakse tantsufilme ka PÖFF-il ehk Pimedate Ööde filmifestivalil.

 Vaata ka 
 muusikal
 Eesti filmide loend
 kino
 filmide loend
 koreograafia

Eesti koreograafid

 Viited 

Kategooria:Filmikunst
Kategooria:Tants